Delimitation national in li Soviet-Union

Li national delimitation in li Union de Republicas Socialistic Soviet (URSS) esset li processu por determinar clar definit unidades territorial national (republicas socialistic sovietic [RSS], republicas socialistic soviet autonom [RSSA], oblastes autonom [provincias], raiones [districtes], e okruges [circuites]) basat sur li diversitá etnic del Soviet-Union e su subregiones.

Li terme in lingue russ por ti plande action statal soviet esset razmezhevanie (russ: национально-территориальное размежевание, natsionalno-territorialnoye razmezhevaniye), quel es traductet in divers manières in li literatura anglesi quam "national-territorial delimitation" (NTD), "demarcation", o "partition".Hasan Ali Karasar, "The Partition of Khorezm and the Positions of Turkestanis on Razmezhevanie", Europe-Asia Studies, 60(7):1247-1260 (September 2008). Li national delimitation format part de un processu plu long de changeamentes in li division administrativ-territorial, quel anc changeat li limites de unitás territorial, ma ne esset necessimen ligat al considerationes national o etnic.Тархов, Сергей. Изменение административно-территориального деления России в XII-XX в. 

Li national delimitation in li USSR esset diferent del nation-construction (russ: национальное строительство), quel generalmen referet al politicas e actiones executet de parte del guvernament de un unitá territorial national (un stat national) pos li delimitation. In li max casus, li national delimitation in li USSR esset sequet de korenizatsiya (indigenisation).

 Referenties 

Categorie:Soviet-Union